钦定古今图书集成/历象汇编/岁功典/第038卷 > 水调歌头〈上巳〉 王世懋
## 钦定古今图书集成/历象汇编/岁功典/第038卷 > 水调歌头〈上巳〉 王世懋

“三月又三日，上巳复清明。问君几许高兴，儿女队中
行。数点洗尘芳雨，一脉养花天气，信马出郊坰。年少
五陵子，金弹惹流莺。　过油壁，低粉面，按银筝。管弦
丝竹何限，禊事应兰亭。共酌几杯春醑，也插一枝杨
柳，归袖任纵横。闻取九门钥，隐隐下西清